Polițiștii rutieri din Râmnicu Vâlcea au fost sesizați că în această dimineață, s-a produs un accident rutier pe strada Calea lui Traian. Evenimentul rutier s-a soldat cu rănirea unei persoane.
Potrivit IPJ Vâlcea, o coliziune între două autoturisme s-a produs, în această dimineață, conduse de:
- un bărbat de 64 de ani, din municipiul Râmnicu Vâlcea,
- un tânăr de 22 de ani, din localitatea Muereasa.
În urma accidentului a rezultat o singură victimă, neîncarcerată, bărbatul de 64 de ani, care a necesitat îngrijiri medicale. Ulterior, victima a fost transportată la Unitatea de Primiri Urgențe a Spitalului Județean de Urgență Vâlcea de către echipajul SMURD.
Nu au fost scurgeri de combustibil. Pompierii militari au asigurat și măsuri de prevenire și stingere a incendiilor.
Cei 2 conducători auto au fost testați cu aparatul etilotest, rezultatele fiind negative. În cauză se efectuează cercetări pentru stabilirea cauzelor și împrejurărilor producerii evenimentului rutier.